kilpnäärme suurenemine 14.12.06 / Endokrinoloogia
Külastaja küsib:
4 aastat tagasi kui ootasin oma 3 last avastati ületalitus.kodulinna arst kirjutas välja rohud, mida ämmaemand ei kiitnud just heaks ja saatis mind tartusse. seal selgus, et ei pea rohtu võtma ja kõik järgnevad analüüsid olid korras.siis tehti ka ultraheli ja kõik oli korras. peale lapse sündi tegin ka analüüsi ja oli ka korras. kuid nüüd on juuksed väga lahti ja süda vahel puperdab ja ka tsükkel on sassis. läksin siis perearsti juurde ja selgus et on ületalitus.endokrinoloogile saab aja, kuid tahaks teada kas aeroobikat võib teha? trennis ja peale trenni tunnen ennast hästi, süda ei klopi.küsiks veel kas ületalitus võib tekkida sellest, et oli vahepeal päris pikk närviline ja stressis perjood.käin pereterapeudi juures ja nüüd olen rahu tagasi saanud.olen 35 a .tahaks veel küsida kas peaksi nenne günekoloogi juures ära käima kui endokrinoloogi juurde lähen? suured tänud et te tahate vastata ja aidata inimesi!
Arst vastas:
dr Anu Ambos
Endokrinoloog
SA PERH Mustamäe korpus
Tere!
Vastan järjekorras:
1.Ei ole küll näinud Teie analüüse ja ei tea, kui raskekujulise ületalitlusega on tegemist. Siiski arvan, et olete noor ja peale kilpnäärmehaiguse midagi tõsisemat ei põe. Tervisesporti (ka aeroobikat) võite jõudumööda teha. Teie enesetunne ütleb Teile kõige paremini, milline koormus on paras ja milline liig. Ei soovita praegu osa võtta võistlustest ja nõuda endalt füüsilise vormi paranemist.
2. Kilpnäärmehaigus on Teil juba aastaid (tagasihoidlik ületalitlus oli ka 3 lapse kandmise ajal). Uut ägenemist võis tõepoolest provotseerida ka stress.
3. Günekoloogi juures pole enne endokrinoloogi külastamist käia vaja, kui Teil sellele arstile kaebusi ei ole. Sassis tsükkel on tõenäoliselt seotud praegu siiski kilpnäärme ületalitlusega ja läheb kilpnäärmeraviga korda.
Tervitades,
dr. Anu Ambos.
Nõuanded teemal: Endokrinoloogia
Avastati mitu aastat tagasi kilpnääre, algul polnud asi nii hull, aga nüüd viimased kuud on ikka nii jubedalt pooma hakanud ja õhupuudus on ja neelates tunnes, et mingi suur tükk häirib mind jubedalt!!
Vastas dr Anu Ambos
Tere!
Kilpnääre on ju meil kõigil, siin pole midagi avastada! Kas kilpnääre ka haige on, on iseasi. Teie puhul piisab kilpnäärme ultraheliuuringust, mis tuvastab, kas tegemist on kilpnäärme suurenemisega ...
Tere,
Olen kilpnäärmega arvel, käin Teie juures kontrollis. On olnud tsüst. Tunnen nädal aega kõris pigistuse tunnet, kas peaksin tulema kontrolli või mingit ravimit võtma.
Vastas dr Anu Ambos
Tere!
Ravimit võtta pole vaja. Kui pigistustunne ei möödu, soovitan pöörduda perearsti poole. Kui perearsti arvates võiks pigistustunde põhjuseks olla kilpnäärme tsüsti oluline suurenemine, suunab ...
Tere,
6 aastat tagasi on tuvastatud kilpnäärme suurenemine. Võetud proovid on näidanud, et toksiine ei eralda ja tegemist healoomulise kasvajaga. Endokrinoloog on seni seisukohal, et kui kaelal segama ...
Vastas dr Anu Ambos
Tere!
Kui kilpnäärme talitlus on korras (nagu kirjutate), ei ole Teie vaevused kilpnäärmega kuidagi seotud ning kilpnäärme operatsioon Teid neist ei vabasta. Kilpnäärme mahuline suurenemine võib ...
Tere. Olen 34 aastane ja mõned aastas tagasi otsustanud lapse saada kuid tulutult. Kuna uuringute järgi on kõik OK soovitati kannatlik olla. Pool aastat tagasi avastati kilpnäärme suurenemine ja praeguseks ...
Vastas dr Anu Ambos
Tere!
Kilpnäärme suurenemine on üks asi, talitlushäired teine asi. Suurusega kilpnääre viljatust põhjustada ei saa. Kui aga suurenemisele kaasnes alatalitlus, võis see tõepoolest mõju avaldada. ...
Tere
Uuringul öeldi, et kilpnäärme parem sagar on suurenenud ja kogu kilpnäärme struktuur on väga ebaühtlane. Mis see tähendab? (arstini on veel kuu aega, aga uudishimu vaevab)
Vastas dr Anu Ambos
Tere!
Üksnes kilpnäärme ultraheliuuringu põhjal kahjuks täpset diagnoosi panna ei saa. Olulised on ka hormoonanalüüs ja spetsiifiliste antikehade määramine. Mõõdukas suurenemine ja ebaühtlane struktuur ...
Aeg ajalt siis kilpnääre suureneb,nii et arst ütleb,et tuleb välja ja näha on ka,kas see viitab ala või ületalitlusele?uuringud veel tegemata.
Vastas dr Anu Ambos
Tere!
Kilpnäärme suurusel ei ole seost kilpnäärme talitlusega. Kilpnäärme suuruse täpsustamiseks soovitan teha ultraheliuuringu, kilpnäärme talitluse kohta annab informatsiooni hormoonanalüüs.
Loe edasi
Kas kilpnäärme haigusega vöib esineda köha
Vastas dr Anu Ambos
Tere!
Laste puhul, harva ka täiskasvanutel, võib kilpnäärme suurenemine põhjustada "köhatamist". Rögaeritust ja hoogudena esinevat köha kilpnääre ei põhjusta.
Tervitades,
...
Mis onpt. sõlmeline struuma ja türeotoksikoos?Mis on Hashimoto türeoidiit?
Vastas dr Anu Ambos
Tere!
Sõlmeline struuma on kilpnäärme suurenemine sõlmeliste vohandite tekkimise tõttu (enamasti on tegemist follikulaarsete adenoomide või kolloidtsüstidega - mõlemad on healoomulised muutused).
Loe edasi
Mida tähendab Difuusne kilpnäärme suurenemine? Vereanalüüs oli TSH 4,06 ja FT414,9pmol/l. Perearst soovitas pöörduda endokrinoloogi poole ja mul on juba lapseeas olnud kilpnäärme probleeme ( siis diagnoositi ...
Vastas dr Anu Ambos
Tere!
Difuusne kilpnäärme suurenemine tähendab ühtlast suurenemist ilma sõlmeliste muutusteta. 4mm-ne tsüst ei oma mingit kliinilist tähendust ja selle võib jätta arvestamata (sellised "minitsüstid" ...
Tere
Sooviksin teada, mis on kilpnäärme alatalitlus. Kas sellega kaasneb ka kehakaalu suurenemine.
Lugupidamisega A.S.
Vastas dr Anu Ambos
Tere!
Kilpnäärme alatalitlus on kilpnäärme talitluse häire, mille puhul nääre toodab hormooni vähem, kui organism vajab. Põhjused sellelks võivad olla erinevad ja selgitatakse igal konkreetsel juhul ...
Vaata kõiki nõustamisi